Katie Zelem

**Katie Leigh Zelem** (født 1996) er en engelsk fotballspiller som spiller for Angel City i NWSL. Zelem har tidligere spilt for Liverpool, hvor hun vant WSL to ganger. Hun har også vunnet Serie A med Juventus i 2017/18-sesongen. Hun gikk så til Manchester United, hvor hun spilte fra 2018 til 2024, og bar kapteinsbindet da klubben vant sin første FA-cuptittel i 2024.

Zelem har også representert England på alle aldersbestemte nivå, og scoret 14 mål totalt. I 2021 fikk hun sin debut for A-laget.

## Klubbkarriere

### Ungdomskarriere
Zelem begynte å spille fotball da hun var seks år gammel. Da hun var åtte år, begynte hun å spille for akademiet til Manchester United.

### Liverpool
I og med at United ikke hadde et A-lag, gikk Zelem til Liverpool i 2013. Hun var med i kamptroppen for første gang 3. august 2013, men var ubrukt innbytter i en kamp mot Arsenal.

11. april 2014 brakk Zelem kragebenet, under et landslagsopphold med U19-laget, og gikk glipp av starten på 2014-sesongen. Etter å ha kommet tilbake fra skade, fikk hun debuten sin for Liverpool 29. juni 2014. En uke senere scoret Zelem sitt første mål for klubben, i ligacupen mot Durham.

Zelem satt på benken i den siste seriekampen, 12. oktober 2014 mot Bristol City, hvor Liverpool sikret WSL-tittelen. I november 2014 ble Zelem utnevnt til Liverpool Young Player of the Year.

I november 2015, signerte Zelem en ny kontrakt med klubben.

### Juventus
Katie Zelem signerte for Juventus 12. august 2017. 9. desember scoret Zelem sitt først mål for klubben, i det som var hennes offisielle debut. 

30. september 2017, debuterte hun i Serie A som innbytter. Kampen var også klubbens første kamp i Serie A, etter at klubben ble stiftet 1. juli 2017. Zelem scoret sitt første serie mål mot Empoli. 20. mai 2018 vant Juventus Serie A. 

Zelem endte opp med å spille en sesong for klubben.

### Manchester United
I juli 2018 signerte Zelem for Manchester United, i forkant av deres første sesong siden etableringen av laget 28. mai 2018. Hun var en av syv spillere som returnerte til klubben for å spille på A-laget, som hadde spilt på klubbens akademi tidligere. Zelem fikk debuten sin for klubben i en ligacupkamp mot Liverpool 19. august. 

I seriens første kamp i Championship, scoret hun sitt første mål for klubben fra straffemerket mot Aston Villa. Zelem ble stemt frem til månedens spiller i mars 2019. Mot slutten av sesongen ble Zelem kåret til årets spiller i Manchester United. Hun ble med det den første som vant prisen.

Etter at klubbkaptein Alex Greenwood forlot klubben i august 2019, overtok Zelem kapteinsbindet. Zelem scoret sitt første mål for sesongen mot Liverpool, 28. september 2019. 2. februar 2020, spilte United uavgjort mot Reading. Reading fikk straffe etter at dommer dømte hands på Zelem, selv om ballen traff hodet hennes. Dette førte til mye kritikk over standarden til dommerne i ligaen.

12. mai 2024 ledet hun laget ut på Wembley Stadium i finalen i FA-cupen.

17. februar 2024 spilte Zelem kamp nummer 150 for United. Hun forlot klubben etter 2023/24-sesongen, da kontrakten hennes gikk ut. På tidspunktet hun forlot klubben var Zelem nummer tre på toppscorerlisten, og nummer to for flest kamper spilt for klubben, bak Ella Toone.

### Angel City
12. august 2024, annonserte Angel City signeringen av Zelem. Hun fikk debuten sin i NWSL 24. august 2024, mot San Diego Wave. Zelem hadde sin første målgivenden i klubben 12. oktober 2024, mot North Carolina Courage.

## Privatliv
Zelem er førdt i Failsworth i England, og datter av Alan Zelem, tvillingbroren til den tidligere profesjonelle fotballspilleren Peter Zelem. Hun gikk på The Blue Coat School i Oldham.

Zelem var en stor beundrer av Fara Williams, og hun ble en rollemodell for henne som midtbanespiller. Zelem så på seg selv som heldig som fikk spille sammen med Williams.

12. juli 2023 ble Zelem stemt inn til PFA Players’ Board, hvor hun tok over fra Manchester City spilleren Steph Houghton som trakk seg.

## Karrierestatistikk

### Klubb

### Landslag

## Referanser


## Eksterne lenker
*